GOʻYANDALIK — xalq orasida keng tarqalgan professional soʻz sanʼati koʻrinishlaridan. G. bilan shugʻullanuvchi odam goʻyanda deb nomlangan. Badiiy soʻz ijrochiligining mumtoz anʼanalariga koʻra, G. sanʼati ijrochilik jarayoni hamd (xudoning maqtovi) va naʼt (Muhammad (as) madhi)dan boshlanib, keyin aniq bir voqea va hodisalar bayoniga kirishilgan. Oʻrta asrlarda G. sanʼati gʻoyat rivojlangan va ijtimoiy mavqega ega boʻlgan, G. bilan shugʻullanuvchilar 2 toifaga: toʻyhasham va taʼziya goʻyandaligiga boʻlinadi.